משקל הנבחנים החוזרים על הבחינה בפעם השנייה ובפעם השלישית במועד זה גדול בהרבה משנים עברו ועומד על 665 המהווים 33% (שליש) מכלל הנבחנים. מאחר שהישגיהם של נבחנים חוזרים נמוכים מאוד ביחס להישגי הנבחנים בפעם הראשונה, משקלם הגבוה הוריד את אחוזי המעבר בבחינה.
נתון נוסף ראוי לציון הוא המספר הגדול לעומת העבר של הנבחנים מקרב בוגרי המכללות ומקרב מי שלא למדו משפטים בישראל: 1635 מתוך כלל 1995 הנבחנים. אלו מהווים כ- 82% מכלל הנבחנים במועד זה. ככלל, הישגיהם של הנבחנים בחלק מהמכללות ומקרב מי שלא למדו משפטים בישראל נמוכים בהרבה ביחס להישגיהם של בוגרי האוניברסיטאות (ראו טבלה למטה). גם נתון זה הביא לירידה באחוז העוברים במועד זה.
הנתון, לפיו רק 6% הנבחנים שניגשו בפעם השלישית ומעלה לבחינת הלשכה בכתב עברו את הבחינה, תומך בעמדת הלשכה באשר להטלת התמחות חוזרת על נכשלים סדרתיים. הציון הממוצע של הנבחנים בפעם השלישית ומעלה, היה נמוך ועמד על כ- 49%.